
Grozījumi Mēslošanas līdzekļu aprites likumā
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, )  šādus grozījumus:
1. Papildināt 3. panta pirmās daļas 5. punktu ar teikumu šādā redakcijā:
 
· "un amonija nitrāta mēslošanas līdzekļus, kuru slāpekļa saturs pārsniedz 28 procentus, ja tiem piemēro muitas procedūru –  tranzīts"
2. Izteikt 4. panta trešo daļu šādā redakcijā:

 
· “(3) Muitas iestādes:
· 
· 1) nodrošina šajā likumā noteikto prasību izpildes uzraudzību un kontroli attiecībā uz mēslošanas līdzekļu un substrātu ievešanu no valstīm, kuras nav Eiropas Savienības dalībvalstis (turpmāk — trešās valstis). ES mēslošanas līdzekļu ar CE zīmi kontrole, piemērojot tiem muitas procedūru — laišana brīvā apgrozībā —, tiek veikta saskaņā ar Eiropas Parlamenta un Padomes 2019. gada 20. jūnija regulas (ES) 2019/1020 par tirgus uzraudzību un produktu atbilstību un ar ko groza direktīvu 2004/42/EK un regulas (EK) Nr. 765/2008 un (ES) Nr. 305/2011 (turpmāk — regula 2019/1020) VII nodaļā ietvertajām prasībām;
· 2) pārliecinās, ka muitas deklarācijai, tās iesniegšanas brīdī ir pievienots testēšanas ziņojums par veikto detonācijnoturības pārbaudi (turpmāk – detonācijnoturības tests) vai tā kopija un detonācijnoturības testa termiņš nav vecāks par trīs mēnešiem, ja amonija nitrāta mēslošanas līdzekļiem ar slāpekļa saturu, kas pārsniedz 28 procentus tiek piemērota muitas procedūra –  tranzīts vai laišana brīvā apgrozībā;
· 3) atsaka muitas procedūru – tranzīts vai laišana brīvā apgrozībā un atgriež uz nosūtītājvalsti amonija nitrāta mēslošanas līdzekļu ar slāpekļa saturu, kas pārsniedz 28 procentus sūtījumu, ja muitas deklarācijai nav pievienots detonācijnoturības tests (vai tā kopija) kas atbilst regulas 2019/1009 IV pielikuma prasībām vai tas ir vecāks par trīs mēnešiem un muitas deklarācijai nav pievienots dokuments, kas ļauj identificēt mēslošanas līdzekļa apjomu, ražošanas datumu un citu būtisku informāciju konkrētas partijas identificēšanai. Atsaka muitas procedūru – laišana brīvā apgrozībā amonija nitrāta mēslošanas līdzekļiem ar slāpekļa saturu, kas pārsniedz 28 procentus, ja tiek saņemta informācija no Valsts augu aizsardzības dienesta (turpmāk — dienests) saskaņā ar 9.panta pirmās daļas 51. punktu par detonācijnoturības testa neatbilstību."
3. Izteikt 5. panta pirmo daļu šādā redakcijā:
 
· "(1) Mēslošanas līdzekļu un substrātu ražotājs, ievedējs un iepakotājs dienestā iesniedz: "
4. Papildināt 5. panta pirmo daļu ar trešo punktu:
 
· "3) detonācijnoturības testu vai tā kopiju, kas atbilst regulas 2019/1009 IV pielikuma prasībām un nav vecāks par trīs mēnešiem – vismaz piecas darbadienas pirms tāda amonija nitrāta mēslošanas līdzekļa ievešanas Latvijā, kura slāpekļa saturs pārsniedz 28 procentus."
5. Papildināt 5. pantu ar vienpadsmito daļu šādā redakcijā:
 
· "(11) darbību veicējs ievedot amonija nitrāta mēslošanas līdzekli ar slāpekļa saturu, kas pārsniedz 28 procentus laišanai brīvā apgrozība muitas deklarācijai pievieno detonācijnoturības testu (vai tā kopiju) kas atbilst regulas 2019/1009 IV pielikuma prasībām un nav vecāks par trīs mēnešiem un dokumentu, kas ļauj identificēt mēslošanas līdzekļa apjomu, ražošanas datumu un citu būtisku informāciju konkrētas partijas identificēšanai;"
6. Papildināt likumu ar 51 pantu šādā redakcijā:
 
· " 51 pants. Personas pienākumi vedot tranzītā amonija nitrāta mēslošanas līdzekli ar slāpekļa saturu, kas pārsniedz 28 procentus
· 
· (1)  Persona, vedot tranzītā caur Latvijas Republiku amonija nitrāta mēslošanas līdzekli ar slāpekļa saturu, kas pārsniedz 28 procentus, pirmajā robežšķērsošanas vietā Latvijā uz ārējās robežas pievieno muitas deklarācijai detonācijnoturības testu vai tā kopiju, kas atbilst regulas 2019/1009 IV pielikuma prasībām un nav vecāks par trīs mēnešiem. Kopā ar detonācijnoturības testu (kopiju) pievieno dokumentu, kas ļauj identificēt mēslošanas līdzekļa apjomu,  ražošanas datumu un citu būtisku informāciju konkrētas partijas identificēšanai."
7. Papildināt  9.panta pirmās daļas 5. punktu ar teikumu šādā redakcijā:
 
· "tostarp detonācijnoturības testu atbilstību amonija nitrāta mēslošanas līdzekļiem ar slāpekļa saturu, kas pārsniedz 28 procentus;"
8.  9.panta pirmo daļu ar  51. punktu šādā redakcijā:
· " 51. informē piecu darbdienu laikā muitas iestādes, ja konstatēta detonācijnoturības testu neatbilstība 5. panta pirmās daļas trešajā punktā  noteiktajām prasībām."
Likums stājas spēkā 2025. gada 1. janvārī.

